**Z Á P I S N I C A**

**zo zasadnutia Obecného zastupiteľstva vo Veľkom Čepčíne, konaného dňa 21.02.2020 v zasadačke Obecného úradu**

**Prítomní:** **podľa prezenčnej listiny**

**Program:**

1. Otvorenie.
2. Určenie zapisovateľa, overovateľov zápisnice, návrhovej komisie.
3. Schválenie programu rokovania.
4. Kontrola uznesenia.
5. Určenie ceny pozemku, predaj.
6. Informácie o plánovanej výstavbe – IBV.
7. Odpady – informácie, zhrnutie roku 2019, skutočnosti v roku 2020.
8. Rekonštrukcia kultúrneho domu, informácie o  ukončení projektu, informácie o II. etape rekonštrukcie.
9. Rozpočtové opatrenie č. 01/2020 na rekonštrukciu kultúrneho domu.
10. Informácie, organizačné otázky.
11. Rôzne.
12. Diskusia.
13. Návrh na uznesenie.
14. Záver.
15. Zasadnutie otvorila starostka obce p. Boďová a privítala prítomných na zasadnutí OZ.
16. Za zapisovateľku bola určená Janka Zuzulová, za overovateľov zápisnice boli určení Elena Chvojková a Michal Krupár.

***OZ berie na vedomie zapisovateľku, overovateľov zápisnice***

Do návrhovej komisie boli navrhnutí Mgr. Magdaléna Zelienková a Jozef Výboch.

***Hlasovanie:***

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch, Michal Krupár)*

***Proti: 0***

***Zdržal sa: 0***

***OZ uznesením č. 83/2020 schvaľuje návrhovú komisiu v zložení Mgr. Magdaléna Zelienková a Jozef Výboch.***

Návrhová komisia konštatovala, že zasadnutie OZ je uznášaniaschopné – 100% účasť

poslancov na zasadnutí.

**3.** Schválenie programu zasadnutia OZ.

***Hlasovanie:***

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch, Michal Krupár)*

***Proti: 0***

***Zdržal sa: 0***

***OZ uznesením č. 84/2020 schvaľuje program rokovania OZ.***

**4.** Kontrola uznesenia.

* + Mikuláš – akcia uskutočnená 7.12.2019 o 16,00 hod., zároveň bol rozsvietený vianočný stromček. Úloha splnená.
  + 1.1.2020 Privítanie Nového roka, stretnutie pri vianočnom stromčeku. Na akcii sa zúčastnilo asi 50 občanov. Zodpovedný Stanislav Chvojka. Úloha splnená.

**5.** Určenie ceny pozemku, predaj.

P. Radoslav Lukáč podal žiadosť na odkúpenie pozemku za účelom zabezpečenia prístupu

k pozemkom v osobnom vlastníctve. Jedná sa o pacely C KN č. 417/4, druh pozemku zastavané plochy, výmera 43 m2 a C KN č. 417/6, druh pozemku zastavané plochy, výmera 57 m2. Uznesením č. 74/2019 OZ schválilo spôsob predaja pozemkov dôvodom hodným osobitného zreteľa. Zámer predaja pozemkov bol zverejnený na informačnej tabuli obce ako aj stránke obce v zákonom stanovenej lehote.

Návrh na stanovenie ceny za m2: 3 €/m2

***Hlasovanie:***

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch, Michal Krupár)*

***Proti: 0***

***Zdržal sa: 0***

Obecné zastupiteľstvo Obce Veľký Čepčín podľa § 11 ods. 4 písm. a) zákona č. 369/1990 Zb. o obecnom zriadení v z.n.p. a  § 9a ods. 8 písm. e) zákona č. 138/1991 o majetku obcí v z.n.p.

***OZ uznesením č. 85/2020***

**a) s c h v a ľ u j e**

predaj parcely KN C 417/4, výmera 43 m2,v k.ú. Veľký Čepčín a KN C 417/6, výmera 57 m2, v k.ú. Veľký Čepčín, nachádzajúcich sa na LV 584, zastavané plochy a nádvoria.

predaj pozemku za cenu **3 € za 1 m2**, celkom 300 €.

**b) poveruje**

starostku uzatvoriť kúpnu zmluvu so žiadateľom o kúpu pozemku p. Radoslavom Lukáčom, Budovateľská 1026/20, Turčianske Teplice, nar. 06.09.1983.

P. Vladár, ktorý má predbežný záujem o kúpu časti parcely č. 499/102 a 500/3 bude upovedomený o cene pozemku.

**6.** Informácie o plánovanej výstavbe – IBV.

Firma ORIM, s.r.o. zastúpená konateľom Mgr. Miroslavom Mikulom, má investičný

zámer, výstavbu desiatich RD-dvojdomy, jedná sa o I. etapu výstavby. II. etapa zahŕňa

výstavbu bytového domu /20 bytov, ktoré budú nájomné aj na priamy predaj/, taktiež

výstavbu občianskej vybavenosti – obchod, parkoviská, oddychovú zónu. Plánovaná je

výstavba ČOV. Problém je kanál, ktorý je vedený pozemkom. Je potrebné osloviť občanov

či budú mať záujem sa napojiť na čističku a podieľať sa finančne na jej výstavbe. Jedná sa

o domy č.1 – p. Danica Kevická, smerom na celý dolný koniec obce. Suma by sa odhadom

mala pohybovať cca okolo 500 €. Poslanci sa dohodli, že budú informovať občanov

o pripojení na ČOV-ku a to konkrétne:

p.Kevicka, Facuna, Šuhajová – osloví p. Magda Zelienková.

Eva Jakubčíková – informácie podá starostka p. Boďová.

r. Fuzáková, Štanclová, Valaštíková - osloví p. Jozef Výboch.

Miroslav Lichner a r. Kamienová – informácie podá p. Elena Chvojková.

1. Odpady-informácie (zhrnutie roku 2019, skutočnosti v roku 2020.)

Pani starostka oboznámila OZ a hostí so zvýšením poplatkov za uloženie ako aj vývoz KO.

Dala do porovnania rok 2019, kde bolo percento vytriedenia 29%, čo predstavovalo v roku

2019 sadzbu 10 €/t uloženia odpadu na skládke na Hornej Štubni. Keby toto percento

vytriedenia ostalo na rovnakej úrovni, za uloženie odpadu na skládku by sme v roku 2020

platili 22 €/t.

Vďaka tomu že v roku 2019 sme dosiahli úroveň vytriedenia 32%, sadzba na tento rok

predstavuje sumu 13 €/t. Občania si túto skutočnosť stále neuvedomujú a triedenie v našej obci je približne na rovnakej úrovni, ale podiel komunálneho odpadu narastá, čo je vidieť aj na vývoze veľkoobjemových kontajnerov. Keby boli po KD umiestnené č ks veľkoobjemových kontajnerov, tak do každého sa bude vhadzovať odpad. Tak to bolo aj so sklom. Hlásilo sa čo do skla nepatrí a stále sa tu nájdu porcelánové šálky, taniere a aj drôtom pretkávané sklo.

Záver: obecný úrad pripraví letáky o triedených zložkách, čo sa zbiera a čo nie a tieto sa roznesú do každej domácnosti.

1. Rekonštrukcia kultúrneho domu – informácie o ukončení projektu, informácie o II. etape

rekonštrukcie.

Rekonštrukcia bola ukončená. 7.2.2020 sa uskutočnila kolaudácia objektu KD.

Z vlastných zdrojov (rozpočtu obce) paralelne prebiehala rekonštrukcia ostatných častí KD, ktoré neboli obsiahnuté v projekte. V r. 2019 sa uskutočnila I. etapa: rekonštrukcia sály (nové elektrické rozvody, svietidlá, nové stierky, maľovka, sadrokartónový podhľad, nové drevené obklady na stenu, brúsenie a natretie parkiet). Celková suma I. etapy rekonštrukcie bola 18.560,98 €+materiál v hodnote 287,12 €. Spolu I. etapa 18.848,10 €. V roku 2020 sa uskutočnila II. etapa rekonštrukcie v hodnote 12.311,08 € (nové stierky, maľovky, plafóny, svietidlá, elektrické rozvody v kancelárii, knižnici, chodbe na poschodí, malej kuchynke, schodišti, drevené obklady na schodišti a dolnej chodbe, zníženie stropu v kuchyni, WC a dolnej chodbe, v kancelárii a malej kuchynke položená nová plávajúca dlážka, natretie zárubní).Dokončenie kuchynskej linky v kuchyni a zasadačke v hodnote 1.949 €. Zakúpenie kuchynskej linky do zasadačky 405€, nové elektrospotrebiče do kuchyne 791 €, minirúra do zasadačky 69,90 €, knižnica nové regály, sedenie, stoly, stôl do kuchyne 1.953 €, projektová dokumentácia na plyn 438 €, „upratanie“ káblov, montáž kamier 553 €, čo spolu predstavuje sumu II. etapy v hodnote 18.460,98 €. Doplatenie z vlastného rozpočtu (čo boli v projekte neoprávnené výdavky) 5.441,27 €. Sumárum rekonštrukcia z vlastného rozpočtu **42.750,35 €.**

1. Rozpočtové opatrenie č. 01/2020.

Starostka obce oznámila poslancov s dôvodom vypracovania Rozpočtového opatrenia č. 01/2020. Presun sumy 20 000 € z rezervného fondu má pokryť výdavky spojené s rekonštrukciou KD.

***Hlasovanie:***

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch, Michal Krupár)*

***Proti: 0***

***Zdržal sa: 0***

***OZ uznesením č. 86 /2020 schvaľuje*** *Rozpočtové opatrenie č. 01/2020.*

1. Informácie, organizačné otázky.
2. starostka obce informovala poslancov o niektorých ešte nedokončených veciach v rámci projektu rekonštrukcia KD: nová žumpa poklesla, treba ju ešte dosypať zemou a prepojiť starú s novou žumpou, zakopať elektrický kábel, dokončiť hromozvod, chýbajú striešky nad vchodom do zasadačky a nad núdzový východ, tam aj zábradlie.
3. Zorganizovanie veľkonočného stolnotenisového turnaja. Zodpovedný: Jozef Výboch, Termín: 11.04.2020
4. V máji pripraviť „kolaudačnú“ zábavu. Termín sa určí podľa dostupnosti hudobnej skupiny 4/3 z Dubového. Po dohodnutí termínu sa zídeme na pracovnom stretnutí, kde sa dohodnú podrobnosti.
5. Na upratovacie práce-umývanie okien v sále po rekonštrukcii sa zavolá upratovacia firma p. Dudáša. Ostatné priestory boli upratané poslancami, hasičmi a občanmi z obce.
6. starostka oznámila, že je možnosť požiadať o dotáciu zo Žilinskej župy /1 000 -5 000 €/ s 15% spolufinancovaním. Navrhla vypracovať projekt na nábytok do knižnice a nákup knižného fondu.

***Hlasovanie o****vypracovaní žiadosti o dotáciu na knižnicu:*

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch, Michal Krupár)*

***Proti: 0***

***Zdržal sa: 0***

***OZ uznesením č. 87 /2020 schvaľuje*** *vypracovanie žiadosti na dotáciu zo ŽSK na knižnicu.*

1. MF SR môžeme požiadať o dotáciu do výšky 15 tis. €, spolufinancovanie je 10 %. Starostka zisťovala na ministerstve, či je možnosť požiadať aj o dotáciu na rekonštrukciu KD, ak už faktúry boli vyplatené. Dostala odpoveď, že dotácia je určená pre rok 2020 a tak faktúry vyplatené aj v januári 2020 môžu byť zahrnuté do projektu.

Preto starostka navrhla vypracovať projekt na rekonštrukciu KD, kde by bola zahrnutá II. etapa rekonštrukcie.

***Hlasovanie o****vypracovaní žiadosti o dotáciu na rekonštrukciu KD:*

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch, Michal Krupár)*

***Proti: 0***

***Zdržal sa: 0***

***OZ uznesením č. 88 /2020 schvaľuje*** *vypracovanie žiadosti na dotáciu z MF SR individuálne potreby obcí na rekonštrukciu KD.*

1. Rôzne.

„Projekt Wifi pre teba“ je schválený. Začne sa realizovať od marca 2020. Predtým sa uskutoční stretnutie s občanmi, kde sa dozvedia viac o tomto projekte a možnosti využitia aj pre domácnosti.

**12.** Diskusia.

* p. Cako, ako hosť, predniesol tému ohľadom verejného osvetlenia, konkrétne solárnych svietidiel.

Odpovedala starostka: už sme zisťovali ceny a parametre solárnych osvetlení, ale zatiaľ je to dosť finančne náročné osvetlenie a svietivosť závisí aj od dĺžky slnečného jasu. Rozmýšľali sme nad osvetlením hlavne na cintoríne, kde nie je elektrina. Do budúcnosti by sa však skôr uvažovalo nad LED osvetlením v obci.

* Starostka infomovala o tom, že bol na obecnom úrade Roman Lichner, ktorý prededil pozemok oproti Pavlovi Valaštíkovi č. 75. Cez jeho pozemok vedie obecná kanalizačná rúra. Je ochotný uvedené strpieť, ale obec túto rúru musí viesť po hranici pozemku. On by dokázal zabezpečiť výkopové práce. Poslanci sa pôjdu na miesto pozrieť a na ďalšom zasadnutí sa dohodne na možnom riešení situácie.
* Strom, ktorý rastie v parku pri autobusovej zastávke a ktorý sa využíva ako vianočný strom začína vysychať. Bude potrebné tento strom odstrániť a zabezpečiť nový. Je potrebné zistiť aký veľký strom je možné presadiť. Michal Krupár, poslanec bude mať za úlohu uvedené zistiť.

**13.** Záver**.**

Starostka obce p. Boďová, poďakovala všetkým za účasť a ukončila zasadnutie OZ.

Zapisovateľka: Janka Zuzulová ....................................

Overovatelia:

Elena Chvojková ..................................................................

Michal Krupár ..................................................................

Vo Veľkom Čepčíne, dňa 21.02.2020

Jana Boďová, starostka obce